**Cirkevná základná škola bl. Pavla Petra Gojdiča**

**C**



**Bernolákova 21, 080 01 Prešov**



|  |  |
| --- | --- |
| **VZDELÁVACÍ PROGRAM** | |
| **Stupeň vzdelania** | **ISCED 1, ISCED 2** |
| **Dĺžka dochádzky** | **ISCED 1 – 4 r. , ISCED 2 – 5r.** |
| **Vyučovací jazyk** | **slovenský** |
| **Študijná forma** | **denná** |
| **Druh školy** | **cirkevná** |

|  |  |
| --- | --- |
| **PREDKLADATEĽ** | |
| **Názov** | **Cirkevná základná škola s materskou školou bl. Pavla Petra Gojdiča** |
| **Adresa** | **Bernolákova 21, 080 01 Prešov** |
| **IČO** | **42090741** |
| **Riaditeľ školy** | **Mgr. Júlia Šarišská** |
| **Kontakty** | **tel. č. 0903 982 212** |
| **e-mail** | [**sarisska@gojdic.eu**](mailto:sarisska@gojdic.eu) |
| **www** | [**http://www.zs.gojdic.eu/**](http://www.zs.gojdic.eu/) |

|  |  |
| --- | --- |
| **ZRIAĎOVATEĽ** | |
| **Názov** | **Gréckokatolícke arcibiskupstvo Prešov** |
| **Adresa** | **Hlavná 1, PO BOX 135, 081 35 Prešov** |
| **Kontakty** | **tel. č. 051 75 62 601, 051 77 34 622** |
| **e-mail** | [**dsu@greckokat.sk**](mailto:dsu@greckokat.sk) |
| **www** | [**http://www.grkatpo.sk/**](http://www.grkatpo.sk/) |

|  |  |  |
| --- | --- | --- |
| **Platnosť**  **Revidovanie** | **Dátum** | **Zaznamenanie inovácie, zmeny,**  **úpravy a pod.** |
| **Platnosť ŠkVP od** | 01.09.2010 |  |
| **Revidovanie** | 01.01.2011 | Zmena riaditeľa školy. |
|  |  |  |
| **Revidovanie** | 30.8.2011 | Doplnenie učebných osnov  Úprava voliteľných predmetov |
| **Platnosť ŠkVP od** | 1.9.2011 |  |
| **Revidovanie** | 1.07.2012  30.08.2012  1.1.2013 | Zmena riaditeľa školy.  Doplnenie učebných osnov  Zmena riaditeľa školy |
| **Platnosť ŠkVP od** | 1.9.2012 |  |
| **Revidovanie** | 26.11.2012 | Doplnenie údajov a učebných osnov |
| **Platnosť ŠkVP od** | 26.11.2012 |  |

2

**1. Úvod**

Výchova sa dnes predkladá ako komplexná úloha, ktorá čelí rýchlym sociálnym, ekonomickým a kultúrnym zmenám. Jej špecifickým poslaním zostáva integrálna formácia ľudskej osoby. Deťom a mládeži je potrebné garantovať možnosť harmonického rozvoja vlastných fyzických, morálnych, intelektuálnych a duchovných vlôh a je potrebné im pomôcť nadobudnúť dokonalejší zmysel pre zodpovednosť a naučiť sa správne používať slobodu, aby tak boli pripravení aktívne sa podieľať na spoločenskom živote (porov. kán. 795 *Kódexu kánonického práva*, kán. 629 *Kódexu kánonov východných cirkví*).

Katolícka škola sleduje tie isté výchovné a kultúrne ciele ako ostatné školy, no je pre ňu charakteristické to, že u žiakov vytvára ovzdušie preniknuté duchom slobody a lásky podľa evanjelia, dáva do súladu ľudskú kultúru, život a vieru vo svojom celku s posolstvom spásy tak, aby viera osvecovala vedomosti, ktoré žiaci postupne nadobúdajú a zameriava sa na všestrannú formáciu ľudskej osoby, usmernenú na jej posledný cieľ a súčasne na spoločné dobro spoločnosti. Zároveň je inštitúciou, ktorá pomáha rodičom pri plnení vzdelávacích a výchovných úloh, formuje ho prostredníctvom prijímania kultúrnych hodnôt a prispieva k celkovému intelektuálnemu i mravnému rastu človeka.

Výučba a výchova na Cirkevnej základnej škole bl. Pavla Petra Gojdiča prebieha v súlade so Štátnym vzdelávacím programom, ktorého obsah je východiskom pre vytvorenie školského vzdelávacieho programu, v ktorom sa zohľadňujú špecifické podmienky a potreby školy , a v súlade so Súborom učebných plánov pre 1.- 9. ročník katolíckych základných škôl a ich Dodatkom č. 1, odsúhlasených MŠ SR pod č. 398/2001-45 zo dňa 24.8.2001 s platnosťou od

1. 9. 2001.

**OBSAH**

**STRANA**

|  |  |  |
| --- | --- | --- |
| **I.** | **Všeobecná charakteristika školy** | **5** |
| 1.1 | Veľkosť školy | 5 |
| 1.2 | Charakteristika žiakov | 5 |
| 1.3 | Charakteristika pedagogického zboru | 5 |
| 1.4 | Spolupráca s rodičmi a inými subjektami | 6 |
| 1.5 | Priestorové a materiálno–technické podmienky školy | 6 |
| 1.6 | Škola ako životný priestor | 7 |
| 1.7 | Podmienky na zaistenie bezpečnosti a ochrany zdravia pri  výchove a vzdelávaní | 7 |
| **II.** | **Charakteristika školského vzdelávacieho programu** | **8** |
| 2.1 | Pedagogický princíp školy | 8 |
| 2.1.1 | Zameranie školy | 8 |
| 2.1.2 | Profil absolventa | 8 - 12 |
| 2.1.3 | Pedagogické stratégie | 12 |
| 2.2 | Zabezpečenie výučby pre žiakov so špeciálnymi potrebami | 12 |
| 2.3 | Začlenenie prierezových tém | 13 |
| 2.4 | Vnútorný systém kontroly a hodnotenia | **13** |
| 2.4.1 | Hodnotenie vzdelávacích výsledkov práce žiakov | 14 |
| 2.4.2 | Vnútorný systém kontroly a hodnotenia zamestnancov | 14 |
| 2.4.3 | Hodnotenie školy | 14 - 15 |
| **III.** | **Školský učebný plán** | **16-17** |

**I. VŠEOBECNÁ CHARAKTERISTIKA ŠKOLY**

**1.1 Veľkosť školy**

Cirkevná základná škola bl. Pavla Petra Gojdiča v Prešove sa nachádza na sídlisku Sekčov, v areáli Gymnázia bl. Pavla Petra Gojdiča, na Bernolákovej ulici, v tichom prostredí obklopenom prírodou, mimo cestnej premávky. Svoje pôsobenie začala v školskom roku 2010/2011 prvým ročníkom. V školskom roku 2015/2016 je v 1.-6. Roč. 123 žiakov.

Školský pozemok, trávnaté plochy a kvetinové záhony vytvárajú príjemné prostredie, ideálne pre výučbu. Vzdialenosť dochádzania do školy nepresahuje 5 minút pešej chôdze od najbližšej zastávky MHD. V areáli školy je telocvičňa a ihrisko. Súčasťou školy bude aj Školský klub detí, ktorý deťom poskytne výchovu mimo vyučovania.

**1.2 Charakteristika žiakov**

Školu navštevujú predovšetkým žiaci z Prešova a jeho blízkeho okolia. Vzhľadom k tomu, že ide o novovzniknutú školu, nižší počet žiakov v triede vytvorí vhodnejšie podmienky pre výchovu a vzdelávanie, prácu v skupinách a individuálny prístup pedagóga k žiakom.

**1.3 Charakteristika pedagogického zboru**

Základnou funkciou učiteľa je motivovať žiaka k cieľu jeho možností. Škola musí aktivizovať žiaka tým, že podnecuje jeho túžbu po poznaní a objavovaní. Učiteľ katolíckej školy má byt' dobrým odborníkom, pedagógom a aj jeho súkromný život musí byť v súlade s morálnymi hodnotami. Výchovno-vzdelávací proces v našej škole zabezpečuje 25 učiteľov, ktorí majú požadovanú odbornú a pedagogickú spôsobilosť a dve vychovávateľky.

Prioritnou úlohou školy je vytvoriť také podmienky, aby každý pedagogický a odborný zamestnanec mal záujem neustále sa vzdelávať, zdokonaľovať svoje pedagogické majstrovstvo, udržiavať a zvyšovať svoju spôsobilosť efektívne vychovávať a vzdelávať a zdokonaľovať svoje osobné vlastnosti.

Ďalšie vzdelávanie pedagogických zamestnancov prebieha buď na podnet školy vyplývajúci z jej potrieb, alebo z vlastnej iniciatívy pedagogických zamestnancov.

**1.4 Spolupráca s rodičmi a inými subjektami**

Škola sa usiluje o čo najužší kontakt a spoluprácu s rodičmi. Umožňuje im komunikovať s vedením školy bez časového vymedzenia podľa možnosti a naliehavosti, a spolupracovať s Radou školy a výkonným výborom rodičovskej rady.

Základom spolupráce je čo najširšia informovanosť rodičov a verejnosti o činnosti a aktivitách školy. Informovanosť smerom k rodičom budeme podporovať formou celoškolských aj triednických stretnutí s rodičmi, konzultačných hodín a individuálnych stretnutí s rodičmi, cez internetovú stránku, publikovaním v regionálnej tlači a organizovaním školských akcií a dni otvorených dverí pre rodičov a verejnosť.

Rodičia majú možnosť problémy spojené s výchovou a vzdelávaním konzultovať a riešiť s triednym učiteľom , vychovávateľom a kňazom, ktorý vykonáva na škole duchovnú činnosť.

Škola bude ďalej spolupracovať:

 s Gréckokatolíckym arcibiskupským školským úradom v Prešove

 s Metodicko-pedagogickým centrom v Prešove a inými vzdelávacími inštitúciami

 s inými školami

 so školským zariadením výchovného poradenstva a prevencie, (Centrom špeciálno-pedagogického poradenstva), Centrom pedagogicko- psychologického poradenstva a prevencie v Prešove a riadiť sa ich

pokynmi pri výchove a vzdelávaní žiakov so ŠVPP.

**1.5 Priestorové a materiálno–technické podmienky školy**

Škola začala svoju činnosť v jednej triede prvého ročníka a každý rok sa rozširuje o ďalšie ročníky. V budove sú k dispozícií triedy pre všetky ročníky od prvého po deviaty ročník. Keďže sídli v jednej budove s Gymnáziom bl. Pavla Petra Gojdiča, spoločne využíva knižnicu a odborné učebne pre výučbu IKT a prírodovedných predmetov.

Vybavenie kabinetov sa bude postupne dopĺňať modernými učebnými pomôckami, aby sa umožnilo tvorivejšie a efektívnejšie vyučovanie. Pri obnove a získavaní učebných pomôcok bude nápomocný zriaďovateľ a sponzori.

V škole je výdajná školská jedáleň a školský klub detí, ktorý poskytuje

starostlivosť o žiakov po skončení vyučovania. Tu žiaci trávia svoj voľný čas v bohatej ponuke krúžkov. K dispozícii bude aj telocvičňa, ktorá sa nachádza v areály školy.

Pre duchovné spoločné stretávanie sa žiakov i pedagógov je zriadená kaplnka,

kde sa raz týždenne slávi sv. liturgia.

Vonkajší areál školy je priestranný, nachádza sa tu školský pozemok, ihrisko a oddychové miesta.

**1.6 Škola ako životný priestor**

Špecifický charakter Cirkevnej základnej školy bl. Pavla Petra Gojdiča sa prejavuje prostredím, celostným chápaním výchovy, v previazanosti učebnej látky s evanjeliom a vonkajšími prejavmi viery. Škola sa nachádza na okraji mesta v prekrásnom prostredí zelene, stromov, okrasných kríkov a kvetinových záhonov. Aby sa žiaci i pedagógovia cítili v škole čo najpríjemnejšie, vytvára sa upravené a estetické prostredie interiéru a exteriéru školy, buduje sa priateľská atmosféra medzi žiakmi navzájom, ako aj medzi žiakmi a pedagógmi. Vo vzťahu k žiakom sa pamätá na to, že „každý človek má svoje obmedzenia, má právo na omyl a aj vedomostne slabší žiak potrebuje pochvalu či dobrú známku.“

**1.7 Podmienky na zaistenie bezpečnosti a ochrany zdravia**

**pri výchove a vzdelávaní**

Všetky vnútorné i vonkajšie priestory školy, ktoré slúžia na vyučovanie sú bezpečné a zdraviu vyhovujúce.

Na začiatku školského roka sú žiaci poučení o bezpečnosti a ochrane zdravia pri práci a zamestnanci školy sa pravidelne zúčastňujú školení o bezpečnosti a ochrane zdravia pri práci a proti požiarom.

V škole sa pravidelne vykonávajú kontroly bezpečnosti a ochrany zdravia pri

práci a odstraňujú prípadné nedostatky podľa výsledkov kontroly a revízií.

Pri tvorbe rozvrhu hodín sa dodržiavajú psychohygienické zásady. Teplota v triedach a stav osvetlenia zodpovedá stanoveným normám a sociálne zariadenia bsú udržiavané v poriadku a čistote.

**II. CHARAKTERISTIKA ŠKOLSKÉHO VZDELÁVACIEHO**

**PROGRAMU**

Školský vzdelávací program vychádza zo všeobecných vzdelávacích cieľov a kľúčových kompetencií Rámcového vzdelávacieho programu pre základné školy, z vnútornej analýzy školy, z koncepcie školy a z požiadaviek rodičov. Základné vzdelanie, ktoré škola ponúka, smeruje k tomu, aby sa stalo službou, ktorá vychádza z očakávaní rodičov a z individuálnych potrieb žiakov. Rodič a jeho dieťa sa vo vzťahu k škole stávajú klientom, ktorý v škole zotrvá a dôveruje jej.

Školský vzdelávací program našej školy je zameraný na poskytnutie všeobecného základného vzdelania pre všetkých žiakov našej školy. Jeho cieľom je poskytnúť žiakom priestor na úspešné zvládnutie učiva vyplývajúceho zo ŠVP. Budeme dbať o nachádzanie a osvojovanie si kompetencií – schopností, zručností a spôsobilostí – ktoré žiaci môžu použiť vo väčšine nimi zvolených študijných a učebných odboroch vedúcich k možnosti zastávať celý rad pracovných pozícii a funkcií. Získané kompetencie žiakom pomôžu riešiť aj rôzne nepredvídateľné problémy a umožnia im

úspešne sa vyrovnať s rýchlymi zmenami v štúdiu, v osobnom i v spoločenskom živote. Vo svojom programe sa zameriavame na kvalitnú výučbu cudzích jazykov, informatiky ako aj kvalitnú úroveň vedomostí v ostatných povinných, povinne voliteľných i nepovinných predmetoch. Škola sa svojím programom pokúsi naplniť požiadavky regiónu v príprave žiakov na štúdium na zvolených školách a ich následné uplatnenie v praxi.

**2.1 Pedagogický princíp školy**

**Základné ciele:**

1. Škola poskytne všetkým žiakom dostatočné všeobecné vedomosti a zručnosti vo všetkých všeobecnovzdelávacích a voliteľných predmetoch.

2. Škola poskytne výchovu v duchu kresťanských zásad a princípov. Prirodzený princíp kresťanskej výchovy spočíva vo výchove k dobru, pravde a láske. Ide o výchovu k ľudskej slobode a výchovu svedomia. Hľadanie pravdy sa uskutočňuje harmonickým rozvojom vlôh a talentov, dôslednou výchovou k spolupráci pre spoločné dobro, ako aj výchovou k dialógu. Tým, ktorí sú nám zverení, chceme

pomôcť, aby sa ich život vydaril, priviesť ich k živej viere v Boha, ktorý nám

v Ježišovi Kristovi ukázal cestu.

3. Dá šancu každému žiakovi, aby sa rozvíjal podľa svojich schopností, aby nadobudnuté vedomosti a zručnosti vedel využiť v praktickom živote, ktorý od nich vyžaduje, aby bol tvorivý, flexibilný a komunikatívny, aby bol zbehlý vo vyhľadávaní informácií, aby vedel prezentovať svoju prácu a aby v procese vzdelávania boli uspokojené jeho potreby a túžby.

4. Výchovno-vzdelávaciu činnosť nasmeruje k príprave žiaka na život, aby bol schopný kriticky a tvorivo myslieť, rýchlo a účinne riešiť problémy. Pripraví človeka rozhľadeného a schopného kooperovať a pracovať v tíme, schopného sebahodnotenia a sebavzdelávania.

5. Zabezpečí kvalitnú prípravu žiakov v cudzích jazykoch so zreteľom na možnosti školy so zameraním na komunikatívnosť a s ohľadom na schopnosti jednotlivých žiakov.

6. Dosiahne zvýšenie gramotnosti v oblasti IKT žiakov a učiteľov v škole.

7. Škola zabezpečí podmienky na vzdelávanie žiakov so špeciálnymi výchovno-

vzdelávacími potrebami, pre ktoré vypracuje individuálno - vzdelávacie plány.

**2.1.1 Zameranie školy a stupeň vzdelania**

Na 1. stupni prevažuje praktický charakter vyučovania. Naša škola kladie dôraz na poznávanie, rešpektovanie a rozvíjanie individuálnych potrieb a záujmov žiaka. Vyučovacie metódy motivujú k učeniu a aktivite žiakov, preto sa zavádzajú nové, netradičné formy vyučovania najmä na I. stupni, ktoré však budú v súlade s katolíckym učením. Postupne sa dopĺňa časová dotácia na vyučovanie slovenského jazyka, prírodovedy, náboženstva a anglického jazyka. Anglický jazyk sme zaviedli už od prvého ročníka ako samostatný predmet.

Na 2. stupni budeme klásť dôraz na získavanie vedomostí, schopností a návykov, ktoré umožňujú samostatné učenie, vytváranie správnych kresťanských hodnôt a postojov. Budeme viesť žiakov k zodpovednému správaniu, k uvážlivému rozhodovaniu a rešpektovaniu práv a povinností. Naším úsilím je vytvoriť v škole také prostredie, kde je žiakovi venovaná kvalitná, odborná a profesionálna starostlivosť, kde je ústretová priateľská atmosféra, kde sa žiaci cítia bezpečne a tešia sa na každý deň prežitý v škole. Doplníme časovú dotáciu matematiky, anglického jazyka, informatiky a náboženstva. V škole budeme vyučovať aj ďalší cudzí jazyk. Prioritou pre nás je aj rozvoj spôsobilostí v oblasti informatiky. Budeme klásť dôraz na mimoškolskú aktivitu prostredníctvom krúžkovej činnosti, projektov, výletov a iných podujatí.

**2.1.2 Profil absolventa**

**Stupeň vzdelania: ISCED I**

Absolvent programu primárneho vzdelávania našej školy bude mať osvojené základy čitateľskej, matematickej, prírodovednej, pisateľskej a kultúrnej gramotnosti. Nadobudne základy pre osvojenie účinných techník učenia sa a pre rozvíjanie spôsobilostí. Bude schopný vyhľadávať, hodnotiť a využívať pri učení rôzne zdroje informácií a pacovať s nimi, nadobudne schopnosť vnímať umenie, snažiť sa mu porozumieť a chrániť umelecké prejavy. Získa predpoklady pre to, aby si vážil sám seba i druhých, aby dokázal komunikovať a spolupracovať. Osvojí si základy používania slovenského a cudzieho jazyka. Naučí sa svojím vystupovaním robiť dobré meno svojej škole. Absolvent primárneho vzdelávania bude schopný vytvárať dobré medziľudské vzťahy, bude vedieť hodnotiť svoju úlohu v škole, v rodine a v spoločnosti, bude sa vedieť starať o svoje zdravie.

Obsah vzdelávania vyberieme tak, aby prispieval k rozvoju kľúčových kompetencií žiaka. Okrem kognitívneho prístupu k vzdelaniu nezanedbáme ani

výchovnú zložku vzdelávania založenú na kresťanských hodnotách a morálke.

Úspešným absolvovaním posledného ročníka vzdelávacieho programu odboru vzdelávania pre prvý stupeň školy žiak získa primárne vzdelanie. Ako doklad o získanom vzdelaní sa v štvrtom ročníku vydáva vysvedčenie, v ktorom sa do doložky uvedie: „Žiak získal primárne vzdelanie“. Absolvent programu primárneho vzdelávania plynule pokračuje na nadväzujúcom stupni nižšieho sekundárneho vzdelávania.

Absolvent primárneho vzdelávania má **osvojené tieto kľúčové spôsobilosti:**

***Sociálne komunikačné spôsobilosti***

• vyjadruje sa súvislé, výstižne a kultivovane písomnou aj ústnou formou primeranou primárnemu stupňu vzdelávania,

• dokáže určitý čas sústredene načúvať, náležite reagovať, používať vhodné

argumenty a vyjadriť svoj názor,

• uplatňuje ústretovú komunikáciu pre vytváranie dobrých vzťahov so spolužiakmi, učiteľmi, rodičmi a s ďalšími ľuďmi, s ktorými prichádza do kontaktu,

• rozumie rôznym typom doterajších textov a bežne používaným prejavom

neverbálnej komunikácie a dokáže na ne adekvátne reagovať,

• rešpektuje kultúrnu rozmanitosť a preukazuje záujem o primeranú formu medzikultúrnej komunikácie,

• v cudzích jazykoch je schopný na primeranej úrovni porozumieť hovorenému textu, uplatniť sa v osobnej konverzácii, ako aj tvoriť texty, týkajúce sa bežných životných situácií.

***Spôsobilosti v oblasti matematického a prírodovedného myslenia***

• má schopnosť používať základné matematické myslenie na riešenie rôznych praktických problémov v každodenných situáciách a schopnosť (na rôznych úrovniach) používať matematické modely logického a priestorového myslenia a prezentácie , rozvíja si schopnosť objavovať, pýtať sa a hľadať odpovede, ktoré vedú k systematizácii poznatkov.

***Spôsobilosti v oblasti informačných a komunikačných technológií***

• žiak vie používať vybrané informačné a komunikačné technológie pri vyučovaní

a učení sa,

• ovláda základy potrebných počítačových aplikácií, vie používať kreslenie a písanie

na počítači, dokáže komunikovať pomocou elektronických médií,

• uvedomuje si rozdiel medzi reálnym a virtuálnym svetom,

• rozumie príležitostiam a možným rizikám, ktoré sú spojené s využívaním internetu a mobilných telefónov.

***Spôsobilosti učiť sa učiť sa***

• získava schopnosť sebareflexie pri poznávaní svojich myšlienkových postupov,

• na základe poskytovaných možností uplatňuje základy rôznych techník učenia sa a efektívne si osvojuje poznatky a študijné návyky,

• vyberá a hodnotí získané informácie, spracováva ich a využíva vo svojom učení a v iných činnostiach, zlepšuje svoju vytrvalosť a iniciatívu, hodnotí svoj pokrok, akceptuje spätnú väzbu a uvedomuje si svoje rozvojové možnosti.

***Spôsobilosti riešiť problémy***

• vníma a sleduje problémové situácie v škole a vo svojom najbližšom okolí, vie rozoznať ozajstný problém, premýšľa o jeho príčinách a navrhne riešenie podľa svojich vedomostí a skúseností z danej oblasti,

• pri riešení problémov hľadá a využíva rôzne informácie, skúša viaceré možnosti riešenia problému,

• overuje správnosť riešenia a osvedčené postupy aplikuje pri podobných alebo nových problémoch,

• pokúša sa problémy a konflikty vo vzťahoch riešiť primeraným (chápavým a spolupracujúcim) spôsobom.

***Osobné, sociálne a občianske spôsobilosti***

• vytvára si pozitívny sebaobraz, ktorý podporuje žiacku sebadôveru a sebarozvoj,

• uvedomuje si vlastné potreby a aktívne využíva svoje možnosti,

• uvedomuje si svoje silné a slabé stránky ako svoje rozvojové možnosti,

• sústreďuje sa na kvalitu a vhodnosť svojho výberu voľných činností, aktívne si chráni svoje fyzické a duševné zdravie,

• kontroluje vlastné konanie (vrátane násilných a sebazničujúcich modelov konania)

a vie odhadnúť dôsledky svojich rozhodnutí a činov,

• uvedomuje si svoje práva a povinnosti a aktívne ich realizuje,

• účinne spolupracuje v skupine, podieľa sa na vytváraní triednych a celoškolských pravidiel, je zodpovedný a dodržiava dohody,

• ochotne prijíma nové nápady, prípadne sám prichádza s novými nápadmi a

postupmi, diskutuje o nich,

• prispieva k spoločnej práci,

• podieľa sa na vytváraní podporujúcej a motivujúcej sociálno-emočnej klímy v triede a dobrých medziľudských vzťahov.

**Spôsobilosti vnímať a chápať kultúru a vyjadrovať sa nástrojmi kultúry**

• dokáže sa vyjadrovať na úrovni základnej kultúrnej gramotnosti prostredníctvom

umeleckých a iných vyjadrovacích prostriedkov,

• dokáže pomenovať druhy umenia a ich hlavné nástroje a vyjadrovacie prostriedky (na úrovni primárneho vzdelávania),

• uvedomuje si význam umenia a kultúrnej komunikácie vo svojom živote,

• cení si a rešpektuje kultúrno-historické dedičstvo a ľudové tradície,

• rešpektuje vkus iných ľudí a primerane veku dokáže vyjadriť svoj názor a vkusový

postoj,

• pozná základné pravidlá, normy a zvyky súvisiace s úpravou zovňajšku človeka,

• pozná pravidlá spoločenského kontaktu (etiketu),

• správa sa kultúrne, kultivovane, primerane okolnostiam, situáciám, sociálnym pozíciám a rolovým funkciám,

• je tolerantný a empatický k prejavom iných kultúr.

**Stupeň vzdelania: ISCED II**

Absolvent našej školy bude dobre pripravený do života, bude sa zdokonaľovať v komunikácii a bude vedieť vyjadriť svoj názor. Bude sa vedieť učiť a byť motivovaný pre ďalšie vzdelávanie. Škola ho naučí tvorivo myslieť, logicky uvažovať byť flexibilným a schopným riešiť problémy a svojím vystupovaním robiť dobré meno škole i svojmu okoliu.

Bude poznať základné metódy prírodných vied (hypotéza, experiment, analýza), presadzovať ekologické prístupy pri riešení problémov, vnímať dejiny vlastného národa vo vzájomnom prepojení s vedomosťami, dobre ovládať slovenský jazyk, sám sa starať o kultúru svojho písomného a ústneho vyjadrovania, ovládať dva svetové jazyky, mať schopnosť vnímať umenie, snažiť sa porozumieť mu a chrániť umelecké prejavy, byť si vedomý svojich kvalít, byť pripravený uplatniť sa v ďalšom štúdiu a byť zodpovedný za svoj život.

Bude schopný starať sa o svoje psychické i fyzické zdravie. Naučí sa byť slobodnou a zodpovednou osobnosťou, ktorá dokáže uplatňovať svoje práva a plniť si svoje povinnosti. Naučí sa kladnému vzťahu k ľuďom i prírode, rozvíjaniu kultúrnych a duchovných hodnôt a vážiť si odkaz svojich predkov.

Naši učitelia sa budú snažiť vychovať z našich žiakov usilovných, svedomitých a zodpovedných ľudí, ktorí budú rozvíjať kresťanský postoj k životu i k sebe samým. Budú sa učiť byť empatickí, otvorení pre spoluprácu, správať sa prosociálne, rešpektovať prácu a úspechy seba i druhých.

Nadväzujúc na spôsobilostí získané v priebehu primárneho vzdelávania

absolvent nižšieho vzdelania si osvojí tieto kľúčové kompetencie:

**kompetencie k celoživotnému vzdelávaniu**

**-** uvedomovať si potrebu svojho autonómneho učenia sa ako prostriedku sebarealizácie a osobného rozvoja

**-** dokázať reflektovať proces vlastného učenia sa a myslenia pri získavaní a spracovávaní nových poznatkov a informácií a uplatňovať rôzne stratégie učenia sa

**-** dokázať kriticky zhodnotiť informácie a ich zdroj, tvorivo ich spracovať

a prakticky využívať

**-** kriticky hodnotiť svoj pokrok, prijímať spätnú väzbu a uvedomovať si svoje ďalšie rozvojové možnosti

**sociálne komunikačné kompetencie**

**-** dokázať využívať všetky dostupné formy komunikácie pri spracovávaní a vyjadrovaní informácií rôzneho typu, mať adekvátny ústny a písomný prejav zodpovedajúci situácii a účelu komunikácie

**-** efektívne využívať dostupné IKT

**-** vedieť prezentovať sám seba a výsledky svojej práce na verejnosti, používať odborný jazyk

**-** dokázať primerane komunikovať v materinskom jazyku a v dvoch cudzích

jazykoch

**-** chápať význam a uplatňovať formy takých komunikačných spôsobilostí, ktoré sú základom efektívnej spolupráce, založenej na vzájomnom rešpektovaní práv a povinností a na prevzatí osobnej zodpovednosti

**kompetencie v oblasti matematického a prírodovedného myslenia**

**-** používať matematické myslenie na riešenie praktických problémov

v každodenných situáciách

**-** používať matematické modely logického a priestorového myslenia

a prezentácie ( vzorce, modely, štatistika, diagramy, grafy, tabuľky )

**-** používať základy prírodovednej gramotnosti, ktorá mu neskôr umožní robiť vedecky podložené úsudky

**-** byť pripravený ďalej si rozvíjať schopnosť objavovať, pýtať sa a hľadať odpovede, ktoré smerujú k systematizácii poznatkov

**kompetencie v oblasti informačných a komunikačných technológií**

**-** vedieť používať vybrané IKT pri vyučovaní a učení sa

**-** ovládať základy potrebných počítačových aplikácií

**-** dokázať komunikovať pomocou elektronických médií

**-** dokázať aktívne vyhľadávať informácie na internete

**-** vedieť používať rôzne vyučovacie programy a získavať základy algoritmického

myslenia

**-** byť schopný nahrávať a prehrávať zvuky a videá

**-** dokázať využívať IKT pri vzdelávaní a poznať riziká, ktoré sú spojené

s využívaním internetu a IKT

**kompetencie riešiť problémy**

**-** byť otvorený získavaniu a využívaniu rôznych inovatívnych postupov

**-** pri riešení problémov hľadať a využívať rôzne informácie, skúšať viaceré možnosti riešenia problému, overovať správnosť riešenia, aplikovať vhodné metódy založené na analyticko-kritickom a tvorivom myslení

**-** pokúšať sa problémy a konflikty vo vzťahoch riešiť primeraným spôsobom

**-** mať predpoklady na konštruktívne a kooperatívne riešenie konfliktov

**kompetencie učiť sa**

**-** mať osvojené základy schopnosti sebareflexie pri poznávaní svojich myšlienkových postupov

**-** uplatňovať základy rôznych techník učenia sa a osvojovania si poznatkov

**-** vyberať a hodnotiť získané informácie, spracovávať ich a využívať v učení

**-** uvedomovať si význam vytrvalosti a iniciatívy pre svoj pokrok

**kompetencie osobné, sociálne a občianske**

**-** mať základy pre smerovanie k pozitívnemu sebapoznávaniu a sebadôvere

**-** uvedomovať si vlastné potreby a tvorivo využívať svoje možnosti

**-** dokázať odhadnúť svoje silné a slabé stránky ako svoje rozvojové možnosti

**-** uvedomovať si dôležitosť ochrany svojho zdravia a jeho súvislosť s vhodným

a aktívnym trávením voľného času

**-** uvedomovať si že má svoje práva a povinnosti

**-** dokázať primerane veku odhadnúť dôsledky svojich rozhodnutí a činov

**-** mať osvojené základy pre efektívnu spoluprácu v skupine

**-** uvedomovať si význam pozitívnej sociálno-emočnej klímy v triede a svojím konaním prispievať k dobrým medziľudským vzťahom

**kompetencie vnímať a chápať kultúru a vyjadrovať sa nástrojmi kultúry**

**-** dokázať sa vyjadrovať na úrovni základnej kultúrnej gramotnosti prostredníctvom umeleckých a iných vyjadrovacích prostriedkov

**-** dokázať sa orientovať v umeleckých druhoch a štýloch a používať ich hlavné

vyjadrovacie prostriedky

**-** uvedomovať si význam umenia a kultúrnej komunikácie vo svojom živote

a v živote spoločnosti

**-** ceniť si a rešpektovať kultúrno-historické dedičstvo a ľudové tradície

**-** rešpektovať vkus iných ľudí a primerane veku dokázať vyjadriť svoj názor

a postoj

**-** poznať pravidlá spoločenského kontaktu ( etiketu )

**-** správať sa kultivovane, primerane okolnostiam a situáciám

**-** byť tolerantný a empatický k prejavom iných kultúr

**2.1.3 Pedagogické stratégie**

K splneniu cieľov slúži stratégia vyučovania, ktorá umožňuje rozvíjať kľúčové kompetencie, je nástrojom k položeniu základov vzdelávania, určuje metódy a formy práce, ich premyslený výber, logické usporiadanie a kombinovanie, je prostriedkom motivácie a usmernenia žiakov na vyučovaní a učení.

Vo výchovno-vzdelávacej práci využívame tieto cesty:

o pozitívna motivácia,

o samostatné a tímové projekty,

o projektové vyučovanie,

o problémové metódy,

o samostatná práca,

o práca v dvojiciach,

o kooperatívne vyučovanie,

o diskusný klub,

o využívanie IKT vo vyučovaní,

o didaktické hry,

o modelové situácie a iné.

V oblasti rozumovej výchovy je naším cieľom rozvíjať tvorivé myslenie,

samostatnosť, aktivitu a sebahodnotenie. Osobnostný a sociálny rozvoj realizujeme stimuláciou skupín žiakov so slabšími vyučovacími výsledkami, podporou individuálnych schopností.

Pri prevencii drogových závislostí sa chceme zamerať aj na iné aktivity ako besedy. Budeme sústavne pôsobiť proti fajčeniu a alkoholickým nápojom cez koordinátora, rodičov a všetkých vyučujúcich, účelným využívaním voľného času i vlastným príkladom.

Aktivity environmentálnej a dopravnej výchovy sú zapracované do všetkých predmetov, hlavne prírodovedných a výchovných.

Orientujeme sa na pozitívne hodnotenie žiakov, najmä tých slabšie prospievajúcich, pre zvýšenie ich vnútornej motivácie.

Škola na začiatku roka vyhlási ročníkový projekt a na konci školského roka bude ročníková konferencia, na ktorej budú najlepšie práce prezentované. Žiaci budú motivovaní pripraviť si čo najlepšie práce, aby boli ohodnotení.

**2.2 Zabezpečenie výučby pre žiakov so špeciálnymi potrebami**

Škola je otvorená pre všetkých žiakov, ktorí majú záujem vzdelávať sa v cirkevnej škole. Naša škola vytvorí vhodné podmienky na vzdelávanie žiakov aj so špeciálnymi výchovno-vzdelávacími potrebami. Pre každé dieťa bude vypracovaný individuálny plán vzdelávania, niektoré predmety sa budú môcť vyučovať s redukovaným obsahom učiva, pričom sa budú využívať rôzne postupy a metódy práce, najmä individuálny prístup.

Škola bude spolupracovať so školským zariadením výchovného poradenstva a prevencie, (Centrom špeciálno-pedagogického poradenstva), Centrom pedagogicko-psychologického poradenstva a prevencie a riadiť sa ich pokynmi.

Pri príprave IVP žiakov bude škola spolupracovať aj so zákonným zástupcom žiaka a ďalšími subjektami podľa potreby. Pri hodnotení zohľadníme špecifiká hodnotenia vzdelávacích výsledkov žiakov a dodržíme pokyny na hodnotenie a klasifikáciu žiakov so ŠVVP.

Škola bude spolupracovať s externými odborníkmi pri výchove a vzdelávaní nadaných žiakov.

**2.3 Začlenenie prierezových tém**

**Prierezové témy:** Dopravná výchova – výchova k bezpečnosti v cestnej premávke

Osobnostný a sociálny rozvoj Environmentálna výchova Mediálna výchova Multikultúrna výchova

Regionálna výchova a tradičná ľudová kultúra

Ochrana života a zdravia

Tvorba projektu a prezentačné zručnosti

Prierezové témy sú začlenené do predmetov podľa svojho obsahu a uvedené sú v učebných osnovách jednotlivých predmetov.

Ochrana života a zdravia je realizovaná ako samostatná organizačná forma

vyučovania – účelové cvičenie.

**2.4 VNÚTORNÝ SYSTÉM KONTROLY A HODNOTENIA**

Vnútorný systém kontroly a hodnotenie kvality zameriame na tri oblasti:

1. Hodnotenie žiakov

2. Hodnotenie pedagogických zamestnancov

3. Hodnotenie školy

**2.4.1. Hodnotenie vzdelávacích výsledkov práce žiakov**

Cieľom hodnotenia vzdelávacích výsledkov žiakov v škole je poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy a aké sú jeho pokroky. Súčasťou hodnotenia je tiež povzbudenie do ďalšej práce, návod, ako postupovať pri odstraňovaní nedostatkov. Cieľom je zhodnotiť prepojenie vedomostí so zručnosťami a spôsobilosťami.

Pri hodnotení a klasifikácii výsledkov žiakov vychádzame z metodických

pokynov č. 22/2011 na hodnotenie žiakov základných škôl.

Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných a odlišovať hodnotenie spôsobilostí od hodnotenia správania.

Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon.

**2.4.2 Vnútorný systém kontroly a hodnotenia zamestnancov**

Hodnotenie zamestnancov sa bude realizovať formou:

 Pozorovania (hospitácie)

 Rozhovoru

 Výsledkov žiakov, ktorých učiteľ vyučuje (prospech, žiacke súťaže, didaktické testy, úspešnosť prijatia žiakov na vyšší stupeň školy a pod.)

 Hodnotenia výsledkov pedagogických zamestnancov v oblasti ďalšieho vzdelávania, tvorby učebných pomôcok, mimoškolskej činnosti a pod.

 Hodnotenia pedagogických a odborných zamestnancov manažmentom školy.

 Vzájomného hodnotenia učiteľov (čo si vyžaduje aj vzájomné hospitácie a

„otvorené hodiny“)

 Hodnotenia učiteľov žiakmi

**2.4.3 Hodnotenie školy**

Cieľom hodnotenia je, aby žiaci a ich rodičia získali dostatočné a hodnoverné informácie o tom, ako zvládajú požiadavky na ne kladené, aby aj verejnosť vedela, ako škola dosahuje ciele, ktoré sú na žiakov kladené v ŠVP.

Dôraz je kladený na:

- konštatovanie úrovne stavu,

- zisťovanie súvislostí a okolností, ktoré výsledný stav ovplyvňujú.

Vlastné hodnotenie školy je zamerané na:

 Ciele, ktoré si škola stanovila, najmä v koncepčnom zámere rozvoja školy

a v školskom vzdelávacom programe a ich reálnosť a stupeň dôležitosti

 Posúdenie toho, ako škola spĺňa ciele, ktoré sú v Štátnom vzdelávacom

programe

Oblasti, v ktorých škola dosahuje dobré výsledky, oblasti, v ktorých škola dosahuje slabšie výsledky, včítane návrhov a opatrení.

**Budeme monitorovať**:

 Podmienky na vzdelanie

 Spokojnosť s vedením školy a učiteľmi

 Prostredie – klímu školy

 Priebeh vzdelávania – vyučovací proces - metódy a formy vyučovania

 Úroveň podpory žiakov so špeciálnymi výchovno-vzdelávacími potrebami

 Výsledky vzdelávania

 Riadenie školy

 Úroveň výsledkov práce školy

**Kritériom pre nás je:**

 Spokojnosť žiakov, rodičov, učiteľov

 Kvalita výsledkov

**Nástroje na zisťovanie úrovne stavu školy sú:**

 Dotazníky pre žiakov a rodičov

 Analýza úspešnosti žiakov na súťažiach, olympiádach

 SWOT analýza

Na hodnotenie školy použijeme dotazníky, ktoré zadáme rodičom, žiakom a učiteľom. Našou snahou je získať spätnú väzbu na kvalitu školy.

Otázky zameriame na :

 možnosť skontaktovania sa so školou

 dostatok informácií o škole

 spokojnosť s prácou učiteľov

 hodnotením žiakov a klasifikáciou

 využitím mimovyučovacieho času - kurzy, výlety, vzdelávacie zájazdy a pod.

**III. ŠKOLSKÝ UČEBNÝ PLÁN**

**ISCED I**

|  |  |  |  |  |  |  |
| --- | --- | --- | --- | --- | --- | --- |
| **Vzdelávacia oblasť** | **predmety / ročník** | **Počet hodín**  **1. ročník** | **Počet**  **hodín**  **2. roč.** | **Počet**  **hodín**  **3.roč.** | **Počet**  **hodín**  **4.roč.** | **Spolu** |
| **Jazyk a komunikácia** | Slovenský jazyk a literatúra | 7+2 | 6+2 | 7+1 | 6+2 | 26+7 |
| Anglický jazyk | 1+2 | 1+2 | 2 +1 | 2 | 6+4 |
| **Matematika a práca**  **s informáciami** | Matematika  Informatická výchova | 4 | 4  1 | 3+2  1 | 3+2  1 | 14+4  3 |
| **Človek a svet práce** | Pracovné vyučovanie |  |  |  | 1 | 1 |
| **Príroda a spoločnosť** | Prírodoveda  Vlastiveda | 0+1 | 1  1 | 1  1+1 | 1  2 | 3+1  3+2 |
| **Človek a hodnoty** | Náboženstvo | 1 | 1 | 1 | 1+1 | 4+2 |
| **Umenie a kultúra** | Výtvarná výchova | 1 | 1 | 1 | 1 | 4 |
| Hudobná výchova | 1 | 1 | 1 | 1 | 4 |
| **Zdravie a pohyb** | Telesná a športová výchova | 2 | 2 | 2 | 2 | 8 |
| **SPOLU** | **ŠVP** + **ŠkVP** | **17+5**  **22** | **18+5**  **23** | **20+5**  **25** | **21+5**  **26** | **76+20**  **96** |

**Poznámky k učebnému plánu:**

- vyučovacia trvá 45 minút

- trieda sa môže deliť v každom predmete na skupiny podľa podmienok školy, podľa charakteru činnosti žiakov, podľa náročnosti predmetu s ohľadom na požiadavky ochrany zdravia a bezpečnosti práce.

- na vyučovanie predmetu náboženská výchova možno spájať žiakov rôznych tried toho istého ročníka a vytvárať skupiny s najvyšším počtom žiakov 20.

- ak počet žiakov v skupine klesne pod 12 žiakov, možno do skupín spájať aj žiakov rozličných ročníkov.

- na vyučovanie predmetu cudzí jazyk možno spájať žiakov rôznych tried toho istého ročníka a vytvárať skupiny s najvyšším počtom žiakov 17.

- na vyučovanie predmetov informatika a informatická výchova možno triedu rozdeliť na skupiny, ktoré sa napĺňajú do počtu najviac 17 žiakov.

- telesná výchova sa v prvom ročníku až štvrtom ročníku vyučuje pre chlapcov a

dievčatá spoločne.

- na vyučovanie predmetov svet práce a technika možno spájať žiakov rôznych tried toho istého ročníka a vytvárať skupiny s najvyšším počtom žiakov 17.

V učebnom pláne školy sa posilnili voliteľnými hodinami tieto predmety:

slovenský jazyk a literatúra, anglický jazyk, náboženstvo, matematika, prírodoveda a

vlastiveda.

**Poznámky k učebnému plánu:**

- vyučovacia trvá 45 minút

- všetky tri ročníky sa vyučujú v jednej triede

**ISCED II**

|  |  |  |  |  |  |  |
| --- | --- | --- | --- | --- | --- | --- |
| **Vzdelávacia oblasť** | **Predmety** | **Počet**  **hodín**  **5. roč.** | **Počet**  **hodín**  **6.roč.** | **Počet**  **hodín**  **7.roč.** | **Počet**  **hodín**  **8.roč.** | **Počet**  **hodín**  **9.roč.** |
| Jazyk a komunikácia | Slovenský jazyk  a literatúra | 5 | 4+1 | 4 | 5 | 5 |
| Anglický jazyk  Nemecký jazyk | 3+ 1 | 3  1 | 3  1+ 1 | 3  1+ 1 | 3  1 |
| Matematika a práca  s informáciami | Matematika | 3,5+0,5 | 3+1 | 3,5+0,5 | 4+ 1 | 5 |
| Informatika | 0,5+0,5 | 0,5+0,5 | 0,5+0,5 | 0,5+0,5 | 0+1 |
| Človek a spoločnosť | Dejepis | 1+1 | 1+1 | 1+1 | 1 | 2 |
| Geografia | 1+1 | 1+1 | 1+1 | 1+1 | 1 |
| Občianska náuka | 1 | 1 | 1 | 1 | 0+1 |
| Človek a hodnoty  Človek a príroda | Náboženstvo | 1+1 | 1+1 | 0,5+1,5 | 0,5+1,5 | 1+1 |
| Biológia  Chémia  Fyzika | 1+1 | 1+1  0,5+0,5  1 | 1+1  0,5+0,5  1 | 1+1  2  1 | 1+1  1  2 |
| Človek a svet práce | Svet práce |  |  | 1 |  |  |
|  | Technika |  |  |  | 1 |  |
| Umenie a kultúra | Výtvarná výchova | 1 | 1 | 1 | 0+1 |  |
| Hudobná výchova | 1 | 1 | 1 |  |  |
| Zdravie a pohyb | Telesná výchova  a šport. | 2 | 2 | 2 | 2 | 2 |
|  | Výchova umením |  |  |  |  | 1 |
| **SPOLU** | **ŠVP** + **ŠkVP** | **21+6**  **27** | **22+7**  **29** | **23+7**  **29** | **24+7**  **31** | **25+4**  **29** |

**Poznámky k učebnému plánu:**

- vyučovacia hodina má 45 min.

- trieda sa môže deliť podľa podmienok školy

- učebné predmety, ktoré majú počet hodín v týždni 0,5 sú riešené ako 1-

hodinové každý druhý týždeň

**Vydaný: 2.9.2015**

**Prerokované na Pedagogickej rade: 10.9.2015**

**Prerokovaný na Rade školy: 19.10.2015**

Mgr. Júlia Šarišská

Riaditeľka školy